钦定古今图书集成/明伦汇编/闺媛典/第058卷 > 方说妻姚氏
## 钦定古今图书集成/明伦汇编/闺媛典/第058卷 > 方说妻姚氏

按《安庆府志》：“姚氏，桐城人，诸生方说妻，事继母孝。年
十七，归说。说亡，一子荔儿殊幼。说将葬，姚欲与同棺，
日夜抱儿号泣。姑慰之曰：‘新妇念儿，当自爱’。姚收泪
曰：‘荔儿有舅姑，舅姑有叔娣，无妇以也’。”姑出，姚扄户
沐浴，服斩衰，自缢死。越二日，与说同葬。闻者流涕。正
德间，诏旌其门曰“贞烈。”